Diari Oficial de la Generalitat Valenciana


Sumari del DOGV 8078, del 06-07-2017 (2017/5383)

Notificació de la sentència dictada en el procediment de guarda i custòdia número 1358/2016.
--------------------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5383


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1358/2016. [2017/5383]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats número 001358/2016, seguides a instàncies d'Indira Lia Vélez Espinoza contra Germán Suárez Cuéllar, en situació de rebel·lia, en què, en data [?], s'ha dictat la sentència que té la part dispositiva que és com segueix:  
  
«Dispositiva  
Estime la demanda plantejada per Indira Lia Vélez Espinoza contra Germán Suárez Cuéllar, declarat en rebel·lia, en què ha sigut part el Ministeri Fiscal, i adopte les següents mesures definitives respecte dels fills comuns, A. O. i G. S. V.:  
1. Ambdós progenitors exerciran la pàtria potestat sobre els fills menors d'edat, si bé atribuïsc a la demandant, Indira Lia Vélez Espinoza, l'exercici en exclusiva de la pàtria potestat i la guarda i custòdia dels menors.  
2. Suspenc el dret de visites del demandat amb els seus dos fills menors d'edat, fins que l'interessat n'inste la represa, moment en què s'avaluarà la conveniència de reprendre-les de manera gradual en benefici dels menors.  
3. Germán Suárez Cuéllar haurà d'abonar en concepte de contribució als aliments dels seus fills la quantitat de 150 euros mensuals per a cada un d'ells, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística. Ambdós progenitors contribuiran a les despeses extraordinàries dels seus fills mitjançant el pagament de la meitat de les que s'acrediten i siguen necessàries o hagen sigut consensuades per les parts.  
Tot això sense fer una condemna especial a les costes d'aquest procediment.  
Contra aquesta resolució es pot interposar un recurs d'apel·lació que s'haurà de presentar a través d'un escrit davant d'aquest jutjat, dins del termini de 20 dies des que es notifique, amb la indicació de la infracció comesa segons el parer del recurrent, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Germán Suárez Cuéllar, en situació de rebel·lia i parador ignorat, expedisc i firme aquest edicte.  
  
València, 14 de juny de 2017.- La lletrada de l'Administració de justícia: Alicia Ordeig Rabadán.